Návrh
	Zákon
z.....................2008,
ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení zákona č. 465/2005 Z. z.

     Národná rada Slovenskej republiky sa uzniesla na tomto zákone:
 
	Čl. I
     Zákon č. 377/2004 Z. z. o ochrane nefajčiarov a o zmene a doplnení niektorých zákonov v znení zákona č. 465/2005 Z. z. sa mení a dopĺňa takto:
    
1.	V § 1 sa za písmeno a) vkladá nové písmeno b), ktoré znie:

„b) podmienky ochrany ľudí pred výrobkami, ktoré sú určené na fajčenie a neobsahujú tabak.“

Doterajšie písmeno b) sa označuje ako písmeno c).

2.	V § 2 sa odsek 4 dopĺňa písmenami h) až j)  ktoré znejú:

„h) spotrebiteľské balenie je akékoľvek balenie tabakového výrobku, ktorý je určený na predaj pre spotrebiteľa,

 i) zariadenie spoločného stravovania je zariadenie, ktoré poskytuje služby spojené s výrobou, prípravou a podávaním pokrmov alebo nápojov,
 
j) predajňa je prevádzkareň, vymedzený, uzavretý priestor, nebytová budova, určená na predaj tovaru priamym spotrebiteľom na jeho bezprostredné použitie.“.

3.	Nadpis pod § 6 znie:

 „Predaj tabakových výrobkov a výrobkov, ktoré sú určené na fajčenie a neobsahujú  tabak“.

4.	V § 6 ods. 1 sa za slová „tabakových výrobkov“ vkladajú slová „a výrobkov, ktoré sú určené na   fajčenie a neobsahujú tabak“.

5.	V § 6 ods. 1 písm. c) sa vypúšťajú slová „v bufetoch nachádzajúcich sa“.

6.	V § 6 ods. 2 a 3 sa za slová „tabakové výrobky“ vkladajú slová „a výrobky, ktoré sú určené na fajčenie a neobsahujú tabak“.

7.	V § 6 odsek 5 znie: 

		„(5) Zakazuje sa predaj tabakových výrobkov z automatov.“

8.	V § 7 ods. 1 písmená a) a b) znejú: 

„a) v dráhových vozidlách vnútroštátnej verejnej osobnej dopravy na železničných dráhach, električkových, trolejbusových, lanových a špeciálnych dráhach, v priestoroch železničných staníc a zastávok, v prostriedkoch autobusovej vnútroštátnej hromadnej osobnej dopravy, v čakárňach  a v prístreškoch na zastávkach vnútroštátnej pravidelnej osobnej dopravy, na krytých nástupištiach a v uzavretých verejných priestoroch súvisiacich s touto dopravou určených pre cestujúcich, na otvorených nástupištiach vo vzdialenosti štyri metre od vymedzenej plochy nástupíšť,

b) v areáloch zdravotníckych zariadení, okrem fajčiarní alebo fajčiarskeho priestoru, ktorý je vyhradený na psychiatrických oddeleniach,“.

9.	V § 7 ods. 1 písmená g) a h) znejú:

„g) v úradných budovách, v uzavretých verejne prístupných priestoroch  všetkých typov prevádzkarní, v divadlách, v kinách, na výstaviskách, v múzeách a galériách. 

h) v zariadeniach spoločného stravovania, okrem zariadení, ktoré majú pre nefajčiarov vyhradených minimálne 50 % z plochy, ktorá je stavebne oddelená od časti pre fajčiarov, pričom priestor pre nefajčiarov musí byť umiestnený pri vstupe do zariadenia, “.

10.	V § 7 ods. 1 písmeno i) znie:

„i) v zariadeniach starostlivosti o ľudské telo.2a“.

Poznámka pod čiarou k odkazu 2a znie:
„2a) § 23 zákona č.355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.“. 

11.	V poznámke pod čiarou k odkazu 3 sa citácia „Zákon Národnej rady Slovenskej republiky č. 330/1996 Z. z. o bezpečnosti a ochrane zdravia pri práci v znení neskorších predpisov“  nahrádza citáciou „§ 6 ods. 5 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení zákona č. 140/2008 Z. z.“.

12.	V § 8 od. 1 písm. a) sa za slová „tabakového dymu“ vkladajú slová „a dymu z výrobkov, ktoré sú určené na fajčenie a neobsahujú tabak“.

13.	V § 8 ods. 2 sa za slová „tabakové výrobky“ vkladajú slová „a výrobky, ktoré sú určené na fajčenie a neobsahujú tabak“.

14.	V § 8 ods. 3 sa slovo „oznamom“ nahrádza  slovami „bezpečnostným a zdravotným označením3a)“.

Poznámka pod čiarou k odkazu 3a znie:
„3a) § 3 nariadenia vlády Slovenskej republiky č. 387/2006 Z. z. o požiadavkách na zaistenie  bezpečnostného a zdravotného označenia pri práci.“.

15.	§ 8 sa dopĺňa  odsekom  4,  ktorý  znie:

„(4) V priestoroch, kde je podľa § 7 zákaz fajčenia, musí byť na viditeľnom mieste umiestnený oznam s informáciou, kde a na ktorých kontrolných orgánoch, ktoré sú podľa § 9 povinné vykonávať kontrolu dodržiavania tohto zákona, je možné podať oznámenie o porušovaní tohto zákona.“.

16.	V § 9 ods. 1 písm. c) sa slová „orgány na ochranu zdravia“ nahrádzajú slovami „orgány 	verejného zdravotníctva,“.

17.	 V poznámke pod čiarou k odkazu 4 sa citácia „§ 18 zákona Slovenskej Národnej rady č.     272/1994 Z. z. v znení neskorších predpisov“ nahrádza citáciou „ § 3 ods. 1 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov“.

18.	V § 9 ods.  1 písmeno f) znie:

	„f) Železničná polícia.“

19.	V § 10 ods. 2 a 3 sa za slová „tabakových výrobkov“ vkladajú slová „a výrobkov, ktoré sú             určené na fajčenie a neobsahujú tabak“.

20.	V § 10 ods.  4 sa za slová „dovozca tabakových výrobkov“ vkladajú slová „a výrobkov, ktoré sú  určené  na fajčenie a neobsahujú tabak“ a za slová „týchto tabakových výrobkov“ sa vkladajú slová „a výrobkov, ktoré sú  určené  na fajčenie a neobsahujú tabak“.

21.	V § 10 sa za odsek 5 vkladajú nové odseky 6 a 7, ktoré znejú: 

„(6) Slovenská obchodná inšpekcia uloží pokutu od 331 eur do 3 319 eur fyzickej osobe – podnikateľovi alebo právnickej osobe, ak nezabezpečí dodržiavanie obmedzení  podľa  § 6 ods. 2 a § 8 ods. 2 až 4.

      (7) Orgány verejného zdravotníctva uložia pokutu od 331 eur do 3 319 eur fyzickej osobe – podnikateľovi alebo právnickej osobe, ak  nezabezpečí dodržiavanie zákazov podľa § 7 ods. 1 písm. b) až i)“. 

Doterajšie odseky 7 až 10 sa označujú ako odseky 8 až 10.

22.	V § 10 ods. 9 sa za slová „Slovenskou obchodnou inšpekciou“ vkladá čiarka a slová „orgánmi  verejného zdravotníctva“.

23.	V § 11 ods. 1 písm. c) sa za slová „tabakové výrobky“ vkladajú slová „a výrobky, ktoré sú určené na fajčenie a neobsahujú tabak“.

24.	 V § 11 sa odsek 1 dopĺňa písmenom d), ktoré znie:

„d) poruší zákaz fajčenia podľa § 7 ods. 1 písm. j),“.

25.	V § 11 odsek 4 znie:

„(4) Priestupky podľa odseku 1 písm. a) prejednávajú obce; v blokovom konaní ich môžu prejednávať aj obecná polícia,  Železničná polícia a  Policajný zbor Slovenskej republiky.“.

26.	 V § 11 ods. 5 sa slová „regionálne úrady verejného zdravotníctva“ nahrádzajú slovami 	„orgány verejného zdravotníctva“.

27.	V § 11 sa za odsek 5 vkladá nový odsek 6, ktorý znie:

„(6) Priestupky uvedené v odseku 1 písm. d) prejednávajú orgány ustanovené v osobitnom  	predpise.5a)“. 
	
	Poznámka pod čiarou k odkazu 5a znie:
„5a) § 6 zákona č. 475/2005 Z. z. o výkone trestu odňatia slobody a o zmene a doplnení niektorých zákonov.“.
	
           Doterajšie odseky 6 a 7 sa označujú ako odseky 7 a 8.

Čl. II

Tento zákon nadobúda účinnosť 1. marca  2009.